Diari Oficial de la Generalitat Valenciana


Sumari del DOGV 9711, del 25-10-2023 (2023/10638)

Extracte de la Resolució de 19 d'octubre de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la sisena edició d'ajudes UJI Emprèn On Social.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10893


Data del document
:   19-10-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 19 d'octubre de 2023, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca la sisena edició d'ajudes UJI Emprèn On Social. [2023/10613]  
BDNS (identif.): 722377.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/722377  
  
Primer. Beneficiaris  
1. Pot presentar la seua candidatura per a optar a aquestes ajudes el personal de la comunitat universitària amb un projecte de caràcter empresarial que es trobe en un avançat estat de desenvolupament (TRL8), que no s'haja materialitzat encara en la constitució d'una empresa o que, si s'hi ha constituït, aquesta tinga una antiguitat inferior a tres mesos. La candidatura pot ser individual o col·lectiva.  
2. A l'efecte d'aquestes bases, s'entén com a personal de la comunitat universitària l'alumnat de grau, màster oficial o doctorat que curse estudis en l'UJI en el curs actual o que els haja cursats en els set últims cursos acadèmics, així com el personal docent i investigador i el personal d'administració i serveis d'aquesta institució.  
  
  
Segon. Finalitat  
La Universitat Jaume I de Castelló convoca la sisena edició d'ajudes UJI Emprèn OnSocial amb el propòsit de fomentar la connexió entre la Universitat i el seu entorn socioeconòmic a través del foment d'iniciatives emprenedores desenvolupades per membres de la comunitat universitària. Aquestes ajudes són íntegrament finançades pel Banc Santander, a través del conveni signat entre aquesta institució i la Universitat.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 30320,00 €.  
  
Cinqué. Termini de presentació de sol·licituds  
El termini per a la presentació de les sol·licituds i dels impresos normalitzats, juntament amb la documentació annexa (a través de la seu electrònica de la Universitat dirigida al Vicerectorat d'Investigació i Transferència de la Universitat Jaume I), és de 10 dies hàbils comptadors des de l'endemà de la publicació en el Diari Oficial de la Generalitat Valenciana.  
  
Castelló de la Plana, 19 d'octubre de 2023.- El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.